చెన్నై: తమిళనాడు దివంగత ముఖ్యమంత్రి జయలలిత కుమారుడిననీ... ఆమె ఆస్తులు తనకే చెందుతాయంటూ పిటిషన్ వేసిన జె.కృష్ణమూర్తిని అరెస్టు చేయాలని మద్రాసు హైకోర్టు ఆదేశాలు జారీ చేసింది. ఈమేరకు జస్టిస్ ఆర్ మహదేవన్ సోమవారం ఆదేశాలు జారీచేశారు. అతడు కేవలం కోర్టును మాత్రమే మోసం చేయలేదనీ... పత్రాలను కూడా ఫోర్జరీ చేశాడని ఆగ్రహం వ్యక్తం చేశారు.ప్రముఖ తెలుగు నటుడు శోభన్ బాబు, జయలలితలకు తాను జన్మించినట్టు కృష్ణమూర్తి వాదిస్తున్నాడు. 1986లో సినిమా షూటింగ్ కోసం ఈరోద్ వచ్చిన సందర్భంగా తనను వసంతమణి అనే మహిళకు అప్పగించినట్టు పిటిషన్లో పేర్కొన్నాడు. అంతే కాదు... దత్తత వీలునామాకు సంబంధించిన ఓ కాపీని కూడా పిటిషన్కు జతచేశాడు. జయలలిత రాజకీయ గురువు ఎంజీ రామచంద్రన్ సాక్షి సంతకం చేసినట్టుగా అందులో ఉంది.కాగా ఇంతకుముందు విచారణ సందర్భంగా న్యాయమూర్తి మాట్లాడుతూ.. ‘‘ఇవి నకిలీ పత్రాలని ఎల్కేజీ పిల్లాడు కూడా చెబుతాడు. ప్రజల్లో బాగా తెలిసిన ఫోటోను నువ్వు జతచేశావు. ఎవరైనా వచ్చేసి పిల్ దాఖలు చేస్తే నమ్మేరనుకుంటున్నావా? కోర్టుతో ఆడుకోవద్దు..’’ అని వ్యాఖ్యానించిన సంగతి తెలిసిందే. శనివారంలోగా కృష్ణమూర్తి తాను పిటిషన్లో పేర్కొన్న విషయాలను కమిషనర్ ముందు హాజరై నిరూపించుకోవాలని... విఫలమైన పక్షంలో జైలు శిక్ష ఎదుర్కోవాల్సి ఉంటుందని హెచ్చరించారు.
chennai: tamilanadu divangata mukhyamantri jayalalita kumarudinani... aame aastulu tanake chendutaayantuu pitition vesina je.krushnamoorthini arestu cheyalani madrasu hycortu aadesaalu jaarii chesindi. eemeraku justis ar mahadevan somavaram aadesaalu jaareechesaaru. atadu kevalam kortunu matrame mosam cheyaledanee... patraalanu kuudaa forgery chesadani aagraham vyaktam chesaru.pramukha telugu natudu shobhan baabu, jayalalitalaku taanu janminchinattu krishnamoorthy vaadistunnaadu. 1986loo sinima shooting kosam eerod vachina sandarbhamgaa tananu vasantamani ane mahilaku appaginchinattu pititionlo perkonnadu. anthe kaadu... dattata veelunaamaaku sambandhinchina oo kaapeeni kuudaa pititionku jatachesadu. jayalalita rajakeeya guruvu engy ramachandran saakshi santakam chesinattugaa andulo undi.kaga intakumundu vichaarana sandarbhamgaa nyaayamuurti maatlaadutuu.. ‘‘ivi nakili patraalani elcagy pilladu kuudaa chebutaadu. prajallo baga telisina photonu nuvvu jatachesavu. evaraina vachesi pill daakhalu cheste nammeranukuntunnava? kortutho aadukovaddu..’’ ani vyaakhyaaninchina sangati telisinde. sanivaaramlogaa krishnamoorthy taanu pititionlo perkonna vishayaalanu commisioner mundu hajarai niroopinchukovaalani... viphalamaina pakshamlo jailu shiksha edurkovalsi untundani heccharinchaaru.